COOL BALATON AURA - DJ TEHETSÉGKUTATÓ VERSENY
 HIVATALOS VERSENYSZABÁLYZAT


1. A verseny szervezője és célja
1.1 A Cool Balaton Aura DJ tehetségkutató verseny (a továbbiakban: „Program”) szervezője a CBA Kft. (székhely: 2351 Alsónémedi, 2402/1 hrsz., cégjegyzékszám: 13 09 104542, adószám: 10986772213, a továbbiakban: „Szervező”, adatvédelmi tisztviselő: dr. Bölcskei Krisztián, e-mail: dr.bolcskei.krisztian@adatvedelmiauditor.hu. postai úton a CBA Kft. székhelyén).
A Program célja a hazai amatőr és feltörekvő DJ-k, elektronikus zenei producerek támogatása, számukra szakmai bemutatkozási lehetőség biztosítása, valamint a legtehetségesebbek felléptetése a STRAND Fesztivál hivatalos CBA kitelepülésén.
2. Részvételi feltételek
2.1. A Játék résztvevője lehet olyan magyar állampolgár, aki magyarországi lakó- vagy tartózkodási hellyel rendelkezik, személyazonosságát érvényes, magyar hatóság által kiállított okmánnyal tudja igazolni, továbbá saját Facebook- vagy Instagram-profillal rendelkezik. A 18. életévét be nem töltött személy (a továbbiakban: „Kiskorú Pályázó”) a Játékban kizárólag törvényes képviselője előzetes, írásbeli hozzájárulásával vehet részt.
2.1.1. Kiskorú Pályázó esetén a jelentkezés érvényességének feltétele, hogy a törvényes képviselő a Szervező által rendszeresített szülői/törvényes képviselői beleegyező nyilatkozatot hiánytalanul kitöltse, aláírja, és azt a jelentkezéssel egyidejűleg vagy legkésőbb a Szervező által megjelölt határidőig a Szervező részére megküldje. A nyilatkozatnak ki kell terjednie különösen a Játékban való részvételre, a Mix benyújtására és felhasználására, a kapcsolódó adatkezelések tudomásulvételére, a kép-, hang- és videófelvételek készítésére és felhasználására, valamint - továbbjutás esetén - a STRAND Fesztiválon történő fellépésre.
[bookmark: _heading=h.2ipw9qrv8iyy]2.1.2. A Kiskorú Pályázó a STRAND Fesztivál helyszínén, ideértve a CBA Stage színpadán történő fellépést, kizárólag nagykorú kísérő jelenlétében vehet részt. Nagykorú kísérőnek minősül a Kiskorú Pályázó törvényes képviselője vagy a törvényes képviselő által írásban meghatalmazott, 18. életévét betöltött személy. A Szervező jogosult a kísérő személyazonosságát és jogosultságát ellenőrizni, valamint a kíséret hiánya esetén a Kiskorú Pályázó fesztiválhelyszíni részvételét, fellépését vagy nyereményének átadását megtagadni.
2.1.3. A 16. életévét be nem töltött Kiskorú Pályázó élő fellépése kizárólag akkor valósulhat meg, ha annak valamennyi, a kiskorúak foglalkoztatására, művészeti/kulturális tevékenységére, munkavédelmére és gyermekvédelmére vonatkozó jogszabályi feltétele teljesül, ideértve szükség esetén a gyámhatóság felé történő előzetes bejelentést vagy engedélyezést is. E feltételek hiányában a Szervező jogosult a fellépési lehetőséget más, a jogszabályi feltételeknek megfelelő nyereményre vagy bemutatkozási lehetőségre módosítani.
2.1.4. A Szervező fenntartja a jogot arra, hogy a Kiskorú Pályázó részvételéhez további, a jogszabályi megfeleléshez és a gyermek biztonságához szükséges adatot, igazolást vagy nyilatkozatot kérjen be. Ezek hiányában a jelentkezés érvénytelennek minősülhet, illetve a Pályázó a Játékból kizárható.

2.2. A Szervező a nem valós adatokat megadó résztvevőket automatikusan kizárja a Játékból.
2.3. A Szervező kizárólag azokat a Pályázatokat fogadja el érvényesnek, amelyek a Pályázó saját regisztrációján keresztül kerülnek benyújtásra.
2.4. A Szervező fenntartja a jogot arra, hogy a Pályázatokat, valamint a Pályázatot benyújtó Pályázókat a Játékszabályzatnak való megfelelés szempontjából ellenőrizze. Amennyiben a Pályázat vagy a Pályázó nem felel meg a jelen Játékszabályzatban foglalt feltételeknek, a Szervező az érintett Pályázót kizárhatja a Játékból.
2.5. A Játékból kizárásra kerülhetnek azok a Pályázók, akik Pályázata:
A. tartalmaz burkolt vagy nyílt reklámot,
B. olyan elemeket tartalmaz, ami faji, nemzetiségi, vallási, világnézeti, nemi vagy politikai ellentéteket szít, illetve súlyos vagy széleskörű ellenállást vált ki,
C. erőszakos és egyéb, a gyermekek fejlődését hátrányosan befolyásoló kijelentéseket tartalmaznak,
D. tartalmaz bűncselekményre vagy szabálysértésre, illetve más jogszabálysértésre való felbujtást,
E. a regisztráció során valótlan, pontatlan vagy hiányos adatokat ad meg;
F. a jelentkezését a jelen Játékszabályzatban meghatározott határidőn túl nyújtja be;
G. olyan hanganyagot vagy egyéb tartalmat küld be, amely harmadik személy szerzői jogait, személyiségi jogait vagy egyéb jogait sérti, kivéve a Szervező által biztosított hanganyagcsomag (Sound Bank) szabályszerű felhasználását;
H. a Program weboldalán zajló online szavazás eredményét tisztességtelen módon próbálja befolyásolni vagy manipulálni, ideértve különösen automatizált rendszerek, botok vagy egyéb visszaélésszerű megoldások alkalmazását;
I. a Programmal, a CBA-val, a STRAND Fesztivállal, a Szervezővel vagy a Programban részt vevő személyekkel kapcsolatban olyan magatartást tanúsít, illetve olyan nyilatkozatot vagy tartalmat tesz közzé, amely sérti azok jó hírnevét, emberi méltóságát, vagy egyébként az általánosan elfogadott etikai normákba ütközik.
2.6. A Játékból kizárásra kerülnek a CBA Kft. munkavállalói
2.7. A Játékban való részvételhez nem kapcsolódik sem regisztrációs, sem egyéb részvételi díj.
2.8. A jelentkezés kizárólag abban az esetben tekinthető érvényesnek, amennyiben a Pályázó a www.coolbalatonaura.hu oldalon elérhető online jelentkezési űrlapot hiánytalanul kitölti, és megadja a versenymix elérhetőségét.
3. A játék időtartama
3.1. A Játék 2026. július 1. napján kezdődik és 2026. augusztus 22. napjáig tart. A Játék egyes szakaszai az alábbiak szerint alakulnak:
 - Jelentkezési és mixfeltöltési időszak (zsűri és közönségszavazás párhuzamosan fut): 2026. július 1. - 2026. július 31.

 - Eredményhirdetés és a továbbjutók bejelentése: 2026. augusztus 7.
 - Élő fellépések a STRAND Fesztiválon: 2026. augusztus 19. - 2026. augusztus 22.
 - Utókommunikáció: 2026. augusztus 23. - szeptember 8.
4. A program és zsűrizés menete
4.1. Közönségszavazás
4.1.1. A jelentkezési időszak lezárását követően (2026. 07.31.) a jelen Játékszabályzatnak megfelelő pályázatok a Program hivatalos weboldalán közzétételre kerülnek.
4.1.2. A közzétett pályázatokra a www.coolbalatonaura.hu weboldal látogatói szavazatot adhatnak le a közönségszavazási időszak (2026. 07.01-31)alatt.
4.1.3. A közönségszavazásban való részvételhez a szavazónak a szavazat leadásakor meg kell adnia a Szervező által meghatározott adatokat, azaz érvényes e-mail-címét. A megadott e-mail-cím a szavazó azonosítását, a szavazás tisztaságának biztosítását, valamint a közönségszavazók közötti nyereménysorsolás lebonyolítását szolgálja. Egy e-mail-címről legfeljebb egy szavazat adható le. 
4.1.4. A Szervező fenntartja a jogot arra, hogy a szavazási folyamat tisztaságának, átláthatóságának és hitelességének biztosítása érdekében technikai és informatikai ellenőrzéseket végezzen.
4.1.5. Amennyiben a Szervező megállapítja vagy alappal feltételezi, hogy valamely résztvevő vagy harmadik személy a szavazás eredményét automatizált szoftverek, robotprogramok (“botok”), IP-cím manipuláció, tömeges szavazatgenerálás vagy egyéb tisztességtelen informatikai megoldások alkalmazásával befolyásolta vagy befolyásolni kísérelte meg, a Szervező jogosult az érintett szavazatok figyelmen kívül hagyására, törlésére, valamint az érintett résztvevő azonnali kizárására.
4.1.6. A Szervező a közönségszavazás lebonyolításával kapcsolatos döntéseit saját mérlegelési jogkörében hozza meg, amelyek véglegesek és nem vitathatók.
4.1.7. Érvényes szavazatnak minősül minden olyan szavazat, amelyet a közönségszavazási időszak alatt, a Program hivatalos weboldalán, a jelen Játékszabályzatban foglalt feltételeknek megfelelően adtak le, és amelyet a Szervező nem minősített érvénytelennek.
4.2. Szakmai zsűri és az értékelés szempontjai
4.2.1. A beérkezett pályázatokat a Szervező által felkért, 4 tagból álló szakmai zsűri értékeli.
4.2.2. A szakmai zsűri tagjai: Fehér Holló, Virussipi, Kamafaka, SaberZ.
4.2.3. A szakmai zsűri a pályázatokat különösen az alábbi szempontok alapján értékeli:
 a) a mix technikai színvonala és a mixelési technikák alkalmazása;
 b) a zenei válogatás minősége, felépítése és kreativitása;
 c) a kötelező CBA Sound Bank elemeinek kreatív, egyedi és organikus felhasználása;
 d) a pályamű összhatása, eredetisége és szórakoztató értéke.
4.2.4. A szakmai zsűri az értékelést saját szakmai szempontjai alapján, függetlenül és önállóan végzi.
4.3. Továbbjutás és döntő
4.3.1. A beérkezett pályázatok közül a szakmai zsűri összesen 8 (nyolc) résztvevőt választ ki a jelen Játékszabályzatban meghatározott szakmai szempontok alapján.
4.3.2. A szakmai zsűri a kiválasztás során jogosult figyelembe venni a közönségszavazás eredményeit, azonban a továbbjutók személyéről kizárólag a szakmai zsűri dönt.
4.3.3. A Közönségkedvenc kiválasztása a közönségszavazás eredménye alapján történik, a szakmai zsűri döntésétől függetlenül.
4.3.4. Amennyiben a Közönségkedvenc egyidejűleg a szakmai zsűri által kiválasztott 8 (nyolc) résztvevő között is szerepel, úgy a szakmai zsűri által odaítélt nyereményre és a közönségdíjra egyaránt jogosult.
4.3.5. A szakmai zsűri döntése végleges, azzal szemben kifogásnak, jogorvoslatnak vagy fellebbezésnek helye nincs.
[bookmark: _heading=h.jq8z70hwcdxk]4.4. Szavazók közötti nyereménysorsolás
4.4.1. A Szervező a közönségszavazási időszak lezárását követően (2026. 07.31.) a közönségszavazásban érvényesen részt vevő szavazók között nyereménysorsolást tart.
4.4.2. A szavazók közötti nyereménysorsoláson kizárólag azok a természetes személyek vehetnek részt, akik a közönségszavazási időszak alatt a Program hivatalos weboldalán érvényes szavazatot adtak le, és a sorsoláshoz, valamint a nyeremény átvételéhez szükséges adatokat hiánytalanul megadták.
4.4.3. A sorsolás során összesen 5 (öt) nyertes kerül kisorsolásra. A kisorsolt nyertesek fejenként 1 (egy) db páros STRAND Fesztivál szombati napijegy, azaz összesen 2 (kettő) db, 2026. augusztus 22. napjára érvényes STRAND Fesztivál napijegy nyereményre jogosultak.
4.4.4. A nyertesek kiválasztása véletlenszerű sorsolás útján, a véletlenszerűség elvét biztosító elektronikus sorsolóprogram alkalmazásával történik.
4.4.5. A Szervező a sorsolás során a nyerteseken felül 5 (öt) pótnyertest is kisorsol. A pótnyertesek a kisorsolás sorrendjében lépnek az eredeti nyertes helyébe abban az esetben, ha valamely nyertes a jelen Játékszabályzat alapján nem jogosult a nyereményre, a nyereményről lemond, nem érhető el, vagy az értesítésre a jelen Játékszabályzatban meghatározott határidőn belül nem válaszol.
4.4.6. A szavazók közötti nyereménysorsolás részletes lebonyolítására, a nyertesek és pótnyertesek értesítésére, valamint a nyeremény elfogadására a jelen Játékszabályzat 7.2. pontjában foglalt rendelkezések irányadók.
4.4.7. A sorsolás eredménye végleges, azzal szemben kifogásnak, jogorvoslatnak vagy fellebbezésnek helye nincs.
5. A beküldendő Mix technikai és szakmai követelményei
5.1. A Játék keretében benyújtott DJ mixnek (a továbbiakban: “Mix”) az alábbi technikai és szakmai követelményeknek kell megfelelnie:
 - A Játék keretében benyújtott mix időtartama nincs korlátozva.
 - A Mix elkészítése során a résztvevő köteles felhasználni a www.coolbalatonaura.hu weboldalon elérhető és letölthető hivatalos Cool Balaton Aura hanganyagcsomag (a továbbiakban: “Sound Bank”) legalább egy elemét. A Sound Bank felhasznált elemeinek a Mixben jól hallható, egyértelműen azonosítható és felismerhető módon kell megjelenniük.
 - A mixet a jelentkezés során [SoundCloud / Mixcloud / YouTube / egyéb formátum] linken keresztül kell benyújtani. A benyújtott hivatkozásnak a jelentkezési időszak kezdetétől a zsűrizési és értékelési folyamat lezárásáig folyamatosan működőképesnek és hozzáférhetőnek kell lennie. A Szervező kizárólag nyilvános vagy nem nyilvános (“unlisted”) hozzáféréssel rendelkező tartalmakat fogad el. A privát vagy korlátozott hozzáférésű tartalmakat tartalmazó pályázatok érvénytelennek minősülnek.
 - A résztvevő kijelenti és szavatolja, hogy a Mix saját szellemi alkotása, illetve rendelkezik minden olyan jogosultsággal, engedéllyel és hozzájárulással, amely a Mix jelen Játékszabályzat szerinti felhasználásához szükséges. A résztvevő teljes körű felelősséget vállalért, hogy a Mix nem sérti harmadik személy szerzői jogát, szomszédos jogát, személyiségi jogát vagy egyéb jogát.
5.2. A Mix benyújtásával a résztvevő kifejezetten hozzájárul ahhoz, hogy a Szervező a Mixet a Játék lebonyolítása, dokumentálása, népszerűsítése és kommunikációja céljából a saját kommunikációs felületein, valamint a Programhoz kapcsolódó online és offline kommunikációs anyagokban nyilvánosságra hozza, közzétegye, megossza és felhasználja.
5.3. A Szervező jogosult a jelen pontban meghatározott technikai, formai vagy szakmai követelményeknek nem megfelelő Mixet érvénytelennek nyilvánítani, és az érintett résztvevőt a Játékból kizárni.
6. Nyeremények
6.1.1. Szakmai zsűri által kiválasztott nyertesek
A szakmai zsűri a beérkezett pályázatok közül összesen 8 (nyolc) nyertes résztvevőt választ ki. A nyertes résztvevők fejenként 1 (egy) db STRAND Fesztivál bérletre, 2 (kettő) db STRAND Fesztivál napijegyre, 1 (egy) db COOL Balaton Aura merch csomagra, valamint a STRAND Fesztivál CBA Stage színpadán történő fellépési lehetőségre jogosultak.
6.1.2. Közönségkedvenc
A közönségszavazás során a legtöbb érvényes szavazatot elérő résztvevő elnyeri a Közönségkedvenc címet. A Közönségkedvenc jogosult 2 (kettő) db STRAND Fesztivál bérletre, 1 (egy) db COOL Balaton Aura merch csomagra, valamint fellépési lehetőségre a STRAND Fesztivál CBA COOL Balaton Aura színpadán.
6.1.3. Közönségszavazók között kisorsolt nyertesek
A Szervező a közönségszavazásban érvényesen részt vevő szavazók között sorsolást tart, amelynek során összesen 5 (öt) nyertes kerül kisorsolásra. A kisorsolt nyertesek fejenként 1 (egy) db páros STRAND Fesztivál szombati napijegy nyereményre jogosultak, amely 2 (kettő) fő részére biztosít belépést a STRAND Fesztivál 2026. augusztus 22-i napjára.

 6.2. A Nyeremény módosításának a jogát a Szervező fenntartja magának.

 6.3. A nyeremény készpénzre nem váltható át, másra át nem ruházható, és más kedvezménnyel nem vonható össze.
6.4. A nyertes a nyereményeken túl egyéb juttatásra nem jogosult.
7. Nyertesek értesítése és sorsolás
7.1. A szakmai zsűri által kiválasztott továbbjutó résztvevőket, valamint a közönségszavazás nyertesét a Szervező a jelentkezés során megadott e-mail-címen értesíti. A résztvevő köteles az értesítés kézhezvételét követő 2 (kettő) munkanapon belül visszajelezni. Ennek elmulasztása esetén a Szervező jogosult a résztvevő továbbjutását vagy a nyereményre való jogosultságát visszavonni, és helyette más résztvevőt kijelölni.
7.2. A közönségszavazók közötti sorsolás és értesítés menete:
7.2.1. A sorsolás folyamata: A szavazásban érvényesen résztvevők között összesen 5 db páros (2026. augusztus 22-re, azaz szombatra szóló) STRAND Fesztivál napijegy kerül kisorsolásra. A sorsolás legkésőbb 2026. augusztus 7-ig zártkörűen történik. A sorsolás a véletlenszerűség elvét maradéktalanul biztosító számítógépes program (véletlenszám-generátor) segítségével zajlik.
7.2.2. Pótnyertesek sorsolása: A sorsolás során az 5 db nyertes mellett 5 db pótnyertes is kisorsolásra kerül. A pótnyertesek a sorsolás (kihúzás) sorrendjében válnak jogosulttá a nyereményre abban az esetben, ha az eredeti nyertes bármilyen oknál fogva kiesik, nem elérhető, vagy a Játékszabályzatban foglalt feltételeknek nem felel meg, illetve, ha a nyereményt a megadott határidőn belül nem fogadja el.
7.2.3. Az értesítés menete és gyakorisága (közönségszavazók sorsolása esetén):
 - a) A Szervező a sorsolást követően, legkésőbb 2026. augusztus 7-én elektronikus úton (a szavazás során megadott e-mail címen) értesíti a nyerteseket.
 - b) A nyertesnek az első értesítő e-mail kiküldésétől számított 72 órán belül írásban (válasz e-mailben) vissza kell igazolnia a nyeremény elfogadását, és meg kell adnia az átadáshoz esetlegesen szükséges adatait.
 - c) Amennyiben a nyertes az első értesítésre nem reagál, a Szervező még egy alkalommal (összesen kétszer) megkísérli a kapcsolatfelvételt ugyanazon az e-mail címen. Az ismételt értesítés kiküldését követően a nyertesnek újabb 48 óra áll rendelkezésére a visszaigazolásra.
 - d) Ha a megadott határidők eredménytelenül telnek el, az eredeti nyertes elveszíti a jogosultságát a nyereményre, és a Szervező haladéktalanul értesíti a soron következő pótnyertest.
 - e) A pótnyertes(ek) értesítésére és a visszaigazolási kötelezettségre az eredeti nyertesekkel megegyező szabályok (kétszeri értesítési kísérlet, megadott válaszadási határidők) vonatkoznak.
7.3. Nyeremények átadása
7.3.1. A szakmai zsűri által kiválasztott nyertesek, a Közönségkedvenc, valamint a közönségszavazók között kisorsolt nyertesek részére biztosított STRAND Fesztivál belépőjegyeket és bérleteket a Szervező elektronikus úton, a nyertes által megadott e-mail-címre küldi meg legkésőbb 2026. augusztus 18. napjáig.
7.3.2. A COOL Balaton Aura merch csomagok átadására személyesen, a STRAND Fesztivál helyszínén kerül sor, a Szervező által előzetesen egyeztetett időpontban és módon.
7.3.3. A nyertes köteles a nyeremény átvételéhez szükséges együttműködést tanúsítani, valamint a Szervező által kért, az átadáshoz szükséges és elégséges legkevesebb, adatkezelési tájékoztató szerinti adatot a STRAND Fesztivál helyszínén, az egyeztetett időpontban bemutatni. Amennyiben a nyertes ennek nem tesz eleget, a Szervező jogosult a nyeremény átadását megtagadni, illetve – amennyiben annak feltételei fennállnak – a jelen Játékszabályzatban meghatározott pótnyertesre vonatkozó rendelkezéseket alkalmazni.
8. Adatvédelem és jogi nyilatkozat
8.1. A jelen Játékszabályzathoz kapcsolódó adatkezelési tájékoztatót a Játékszabályzat 1. számú melléklete tartalmazza, amely részletesen ismerteti a Program során megvalósuló adatkezelés célját, jogalapját, időtartamát, valamint az érintettek jogait és jogorvoslati lehetőségeit.
8.2. A Programmal kapcsolatos információk, így különösen a tehetségkutató verseny részletes bemutatása, a zsűritagokra, a résztvevőkre és a nyereményekre vonatkozó információk, továbbá a regisztráció és a közönségszavazás a https://coolbalatonaura.hu weboldalon érhetők el.
8.3. A Szervező fenntartja a jogot a Játék időtartamának, illetve az egyes szakaszok időpontjainak módosítására, amelyről a résztvevőket a Játék hivatalos kommunikációs felületein tájékoztatja. A tájékoztatás közzétételének időpontjától kezdődően a módosított rendelkezések hatályosnak tekintendők.
8.4. A résztvevő a Programban történő részvételével kifejezetten hozzájárul ahhoz, hogy a Szervező a Program lebonyolítása, dokumentálása, népszerűsítése és kommunikációja céljából a résztvevőről kép-, hang- és videófelvételt készítsen, illetve készíttessen.
8.5. A résztvevő tudomásul veszi, hogy a Programmal összefüggésben róla készült kép-, hang- és videófelvételek a Szervező online és offline kommunikációs felületein, különösen a Program hivatalos weboldalán, közösségimédia-felületein, sajtóanyagokban és egyéb marketingkommunikációs eszközökön közzétételre kerülhetnek.
8.6. A résztvevő a jelen pont szerinti felhasználáshoz külön díjazás nélkül, a Program céljának megvalósításához szükséges mértékben hozzájárul.
9. Kapcsolat
9.1. Amennyiben kérdésed van a versennyel kapcsolatban, írj nekünk az alábbi elérhetőségen:
 E-mail:marketing@cba.hu
1. sz. Melléklet


